Document ID: /fineweb-2-swissfilter-quality_10-filterrobots/filtered/01798.jsonl.gz/561

„Bälle sammle... “ seit Hannes nach dem mr e Üebig würklech im Griff hei gha und d Bäll si usgange :). Mir hei es nöis System glert und Positione für üs Spilerinne si festgleit worde. Immer u immer wieder heimer Technik güebt u verfineret, üsi Chräft testet und nöii Sache derzue glert.
Wo d Meisterschaft het aagfange, heimr scho im erste Match ds System zimmlech im Griff gha und 3:0 gwunne. Witeri Matche si für üs oh guet gloffe und mir hei üs oh immer me i de Positione iigfunde. Was spetr üs no chli het z schaffe gmacht, isch das mr immer üs i Bewegig bhalte, nid Pfuuse und jede Ball versueche gmeinsam z erkämpfe. Ds isch zum Teil oh dür z Spiel wo mängisch vo de Gägner nid so erkämpft worde isch, schwiriger für üs gsi, dranne z blibe. Im Training hets immer super Üebige gä, wo üs ner i de Matche oh ghuufe hei.
Mitti Saison hets 2-3 Spilerinne gha, wo d Schultere nid immer hei mitgmacht und so d Tera Bänder si i Iisatz cho . D Noemi und Amani hei sech Verletzige iighout und oh es paar Mal nid chönne cho trainiere und matchle.
We es paar vom Team aube no chli viel zum Lache hei gha oder öper es Witzli verzeut het, de hets aui agsteckt u so si di meiste Trainings immer lustig gsi und mir hei no grad öpis fr d Buuchmuskle gmacht